CELEX: 62008TA0566
Language: el
Date: 2013-09-13 00:00:00
Title: Υπόθεση T-566/08: Απόφαση του Γενικού Δικαστηρίου της 13ης Σεπτεμβρίου 2013 — Total Raffinage Marketing κατά Επιτροπής (Ανταγωνισμός — Συμπράξεις — Αγορά των κηρών παραφίνης — Αγορά του gatsch — Απόφαση διαπιστώνουσα παράβαση του άρθρου 81 ΕΚ — Καθορισμός των τιμών και κατανομή των αγορών — Απόδειξη της υπάρξεως της συμπράξεως — Έννοια του όρου ενιαία και διαρκής παράβαση — Διάρκεια της παραβάσεως — Διακοπή της παραβάσεως — Κατευθυντήριες γραμμές του 2006 για τη μέθοδο υπολογισμού των προστίμων — Ίση μεταχείριση — Τεκμήριο αθωότητας — Καταλογισμός της παραβατικής συμπεριφοράς — Ευθύνη της μητρικής εταιρίας για τις παραβάσεις των κανόνων ανταγωνισμού που διεπράχθησαν από τις θυγατρικές της — Άσκηση αποφασιστικής επιρροής από τη μητρική εταιρία — Τεκμήριο σε περίπτωση συμμετοχής κατά 100 % — Αναλογικότητα — Μέθοδος στρογγυλοποιήσεως — Πλήρης δικαιοδοσία)

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/18
            
         Απόφαση του Γενικού Δικαστηρίου της 13ης Σεπτεμβρίου 2013 — Total Raffinage Marketing κατά Επιτροπής
   (Υπόθεση T-566/08) (1)
   
   (Ανταγωνισμός - Συμπράξεις - Αγορά των κηρών παραφίνης - Αγορά του gatsch - Απόφαση διαπιστώνουσα παράβαση του άρθρου 81 ΕΚ - Καθορισμός των τιμών και κατανομή των αγορών - Απόδειξη της υπάρξεως της συμπράξεως - Έννοια του όρου ενιαία και διαρκής παράβαση - Διάρκεια της παραβάσεως - Διακοπή της παραβάσεως - Κατευθυντήριες γραμμές του 2006 για τη μέθοδο υπολογισμού των προστίμων - Ίση μεταχείριση - Τεκμήριο αθωότητας - Καταλογισμός της παραβατικής συμπεριφοράς - Ευθύνη της μητρικής εταιρίας για τις παραβάσεις των κανόνων ανταγωνισμού που διεπράχθησαν από τις θυγατρικές της - Άσκηση αποφασιστικής επιρροής από τη μητρική εταιρία - Τεκμήριο σε περίπτωση συμμετοχής κατά 100 % - Αναλογικότητα - Μέθοδος στρογγυλοποιήσεως - Πλήρης δικαιοδοσία)
   2013/C 313/33
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Total Raffinage Marketing (Puteaux, Γαλλία) (εκπρόσωποι: A. Vandencasteele, C. Falmagne, C. Lemaire και S. Naudin, δικηγόροι)
   
      Καθής: Ευρωπαϊκή Επιτροπή (εκπρόσωποι: F. Castillo de la Torre και A. Biolan, επικουρούμενοι από τη Ν. Κουτρέλη, δικηγόρο)
   
      Αντικείμενο
   
   Αίτημα για μερική ακύρωση της αποφάσεως C(2008) 5476 τελικό της Επιτροπής, της 1ης Οκτωβρίου 2008, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (υπόθεση COMP/39.181 — Κηροί κηροποιίας) και επικουρικό αίτημα για τη μείωση του επιβληθέντος στην προσφεύγουσα προστίμου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καθορίζει το πρόστιμο που επιβάλλεται στην Total Raffinage Marketing με το άρθρο 2 της αποφάσεως C(2008) 5476 τελικό της Επιτροπής, της 1ης Οκτωβρίου 2008, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (υπόθεση COMP/39.181 — Κηροί κηροποιίας) σε 125 459 842 ευρώ.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Η Total Raffinage Marketing θα φέρει τα εννέα δέκατα των δικών της δικαστικών εξόδων και τα εννέα δέκατα των δικαστικών εξόδων της Ευρωπαϊκής Επιτροπής. Η Επιτροπή θα φέρει το εν δέκατο των δικών της δικαστικών εξόδων και το εν δέκατο των δικαστικών εξόδων της Total Raffinage Marketing.
            
         
      (1)  ΕΕ C 55 της 7.3.2009.